एमटीवी पर प्रसारित होने वाले शो 'स्पिलिट्सविला' के कुछ सीजन्स को होस्ट करने के बाद सनी लियोनी जल्द ही मशहूर इंटरनेशनल शो 'मैन वर्सेज वाइल्ड' को होस्ट करते हुए नजर आने वाली हैं। शो की शूटिंग शुरु हो चुकी है। इस बात की जानकारी खुद सनी ने अपने ऑफिशियल इंस्टाग्राम अकाउंट पर दी है। सनी ने फोटो को शेयर करते हुए कैप्शन लिखा, मैन वर्सेज वाइल्ड के सेट पर लटकी हुई। फोटो को सनी के फैंस लाइक करने के साथ ही कमेंट कर रिएक्शन भी दे रहे हैं। सनी सोशल मीडिया पर काफी एक्टिव रहती हैं और फैंस के लिए अपनी तस्वीरें शेयर करती रहती हैं। इसके साथ ही सनी फिल्म 'वीरमादेवी' की शूटिंग में भी बिजी हैं। फिल्म की शूटिंग शुरु होने की जानकारी खुद सनी ने फोटो को शेयर कर दी है। सनी का शो 'मैन वर्सेज वाइल्ड' 'डिस्कवरी जीत' में प्रसारित किया जाएगा। सनी के इंस्टाग्राम अकाउंट पर 11 मिलियन से ज्यादा फॉलोवर्स हैं। (फोटो सोर्स- इंस्टाग्राम)